సీనియర్ సంగీత దర్శకుడు ఎమ్.ఎమ్.కీరవాణికి అక్కినేని ఫ్యామిలీకి మధ్య మంచి అనుబంధం ఉంది. ఇప్పటివరకూ అక్కినేని రెండు తరాల హీరోలకు సంగీతాన్నందించిన కీరవాణి ఇప్పుడు అక్కినేని మూడోతరం వారసుడికి కూడా మ్యూజిక్ ఇవ్వబోతున్నాడు.అక్కినేని ఫ్యామిలీలో నటసమ్రాట్ నాగేశ్వరరావు నటించిన 'సీతారామయ్యగారి మనవరాలు' సినిమాకి సంగీతాన్నందించిన కీరవాణి ఆ తర్వాత నాగార్జునతో ఎన్నో సూపర్ హిట్ చిత్రాలకు సంగీతాన్నందించాడు. నాగ్ నటించిన 'ప్రెసిడెంట్ గారి పెళ్లాం', 'అల్లరి అల్లుడు', 'వారసుడు', 'క్రిమినల్', 'సీతారామ రాజు', 'నేనున్నాను' వంటి సోషల్ సినిమాలతో పాటు 'అన్నమయ్య', 'శ్రీరామదాసు', 'శిరిడి సాయి', 'ఓం నమో వేంకటేశాయ' వంటి భక్తిరస చిత్రాలకు కీరవాణి సంగీతాన్నందించడం విశేషం.ఇక 'బాహుబలి' ఫ్రాంచైజీ తర్వాత భారీ గ్యాప్ తీసుకున్న కీరవాణి ఇప్పుడు నాగచైతన్య 'సవ్యసాచి' సినిమాకి సంగీతాన్నందిస్తున్నాడు. మైత్రీ మూవీ మేకర్స్ బ్యానర్లో చందూ మొండేటి దర్శకత్వం వహిస్తోన్న ఈ చిత్రానికి ఇటీవలే రికార్డింగ్ మొదలుపెట్టాడట కీరవాణి. త్వరలోనే ఈ సినిమా షూటింగ్ మొదలుకాబోతుంది. మరి నాగార్జునతో తన కెరీర్లోనే ఎక్కువ సినిమాలకు సంగీతాన్నందించిన కీరవాణి ఇప్పుడు తనయుడు నాగచైతన్యకు ఏ రేంజ్లో సంగీతాన్నందిస్తాడో చూడాలి.
seanier sangeeta darsakudu em.em.keeravaaniki akkineni familiki madhya manchi anubandham undi. ippativarakuu akkineni rendu taraala heerolaku sangeetaannandinchina keeravaani ippudu akkineni moodotaram vaarasudiki kuudaa music ivvabotunnadu.akkineni famililo natasamrat nageshwararao natinchina 'seetaaraamayyagaari manavaraalu' sinimaki sangeetaannandinchina keeravaani aa tarvaata nagarjunato enno super hit chitraalaku sangeetaannandinchaadu. nag natinchina 'president gaari pellam', 'allari alludu', 'vaarasudu', 'criminal', 'siitarama raju', 'nenunnaanu' vanti soshal cinimaalatoe paatu 'annamayya', 'sriraamadaasu', 'shiridi saayi', 'om namo venkatesaya' vanti bhaktirasa chitraalaku keeravaani sangeetaannandinchadam visesham.ika 'bahubali' franchisy tarvaata bhari gyap teesukunna keeravaani ippudu nagachaitanya 'savyasachi' sinimaki sangeetaannandistunna. maitri moovee makers byaanarlo chanduu mondeti darsakatvam vahistonna ee chitraaniki itivale recording modalupettadata keeravaani. twaralone ee sinima shooting modalukaabotundi. mari nagarjunato tana kereerlone ekkuva sinimaalaku sangeetaannandinchina keeravaani ippudu tanayudu naagachaitanyaku e ranjlo sangeetaannandistaado chudali.